open-index/open-wikipedia-markdown huggingface dataset:
Veitel Heine Ephraim

**Nathan Veitel Heine (Chaim) Ephraim** (født 1703 i Berlin, død 16. mai 1775 samme sted) var formann for den jødiske menigheten i Berlin og kongelig prøyssisk «hoffjøde» (*Hoffaktor*), samt eier av flere gull- og sølvsmedvirksomheter. *Veitel* er ikke noe fornavn, men et middelaldersk uttrykk for «sønn», dvs. at *Veitel Heine* er en oversettelse av *bar chaim*, «sønn av Chaim (Heine)».

Han bidro til å finansiere syvårskrigen (1756–1763), og inndrev krigskontribusjon. Ephraim bygget et stort palé i Berlin, *[[Ephraimpaleet]]*, som ble ferdigstilt i 1766. I forbindelse med en kanalutvidelse i 1935 ble bygningen tatt ned, og først satt opp igjen mellom 1985 og 1987 på nesten samme sted. Rokokkopaléet har siden 1987 vært disponert av Märkisches Museum.

Sammen med Daniel Itzig forsøkte han i 1761 å grunnlegge en skole for fattige barn, men lyktes ikke med dette. I sitt testamente fra 1774 testamenterte han midler til en jødisk skole, som åpnet i 1783 under navnet *Veitel Heine Ephraimsche Lehranstalt* og eksisterte frem til nazistenes maktovertagelse. I oktober 2005 ble 83 spesielt verdifulle bind fra denne læreanstaltens bibliotek, som stammet fra rabbineren Yehuda Aschkenasy i Hilversum (Nederland), gitt til Universität Potsdam.

Ephraim er begravet på Jüdischer Friedhof Berlin-Mitte.

Hans sønn Benjamin Veitel Ephraim (1742−1811) falt i unåde hos den prøyssiske regjeringen, og døde fattig.

## Referanser


## Eksterne lenker
*
Abraham ibn Daud

**Abraham ibn Daud** (født 1110 i Córdoba, død 1180 i Toledo; hebraisk: **אברהם אבן דאוד**) var en jødisk kronikør (historiker), filosof og astronom, og den første jødiske aristoteliker før Maimonides.

## Liv og verk
*Abraham ibn Daud* eller *Avraham ben David ha-Levi* var sefardisk jøde, og barnebarn av Isaac ben Baruch Albalia. Han vokste opp hos onkelen på morssiden, Baruch ben Isaac Albalia, i Granada. Baruch ben Isaac Albalia underviste nevøen i Halakhá, filosofi og astronomi.

Sammen med Dominicus Gundissalinus oversatte Abraham ibn Daud arabiske vitenskapelige og filosofiske tekster til latin. Mellom 1160 og 1161 skrev han *Sefer ha-Kabbalah* («overleveringens bok»), samt bøkene *Dibre malkej Jisra'el be-Bajjit schnej* (en kronikk over israelittiske konger) og *Zikron dibre Romij* (en kronikk over Romas historie).

Verket *Sefer ha-Kabbalah* sammenfatter Israels historie, og belegger den uavbrutte overleveringen av jødisk tradisjon frem til forfatterens tid (1146).

I boken *Zikron dibre Romij* argumenterer han for at Konstantin hadde forfalsket Det nye testamente. *Al-aqida al-Rafi'a* er et forsøk på å harmonisere tro og vitenskap, og er et jødisk filosofisk verk som er preget av aristoteliske tanker.

## Utgaver og oversettinger
* G.D. Cohen (red.): *Sefer Ha-Qabbala: The Book of Tradition by Abraham Ibn Daud.* Philadelphia 1967.

## Referanser


## Litteratur
* Resianne Fontaine: *IBN DAUD, ABRAHAM BEN DAVID HALEVI.* I *Encyclopaedia Judaica.* 2. opplag. Bind 9, Detroit/New York o.a. 2007, ISBN 978-0-02-865937-4, S. 663–665
* Hermann Greive: *Abraham ibn Daud*. I *Theologische Realenzyklopädie* (TRE). Bind 1, de Gruyter, Berlin/New York 1977, ISBN 3-11-006944-X, s. 388–389.

## Eksterne lenker
* Resianne Fontaine: ''Abraham Ibn Daud'' i Edward N. Zalta (red.): *[[Stanford Encyclopedia of Philosophy]]*
* Jacob Guttmann: ''ABRAHAM IBN DAUD (=DAVID) HA-LEVI'' i  *Jewish Encyclopedia*, bind 1, 1901–1906, s. 101–103
Håkon Mjøen

**Håkon Mjøen** (født 1944) er en norsk tidligere alpinist. Han kjørte slalåm og storslalåm.

Mjøen vant til sammen 8 NM-gull i perioden 1966-1970. I 1966 og i 1967 vant han disiplinene storslalåm, slalåm og kombinasjon, i 1968 vant han storslalåm og i 1970 vant han slalåm.

Mjøens fremste plassering i verdenscupen var en andreplass i slalåm 14. januar 1968 under Lauberhornrennene i Wengen. Han har i tillegg en tredjeplass i slalåm fra det første verdenscuprennet i Kirkerudbakken i Bærum i 1968, og ytterligere seks plasseringer blant de 10 fremste.

Under OL 1968 i Grenoble lå Mjøen på tiendeplass etter første omgang. Etter andre omgang hadde Mjøen beste tid, og en stund trodde man at han var gullvinneren. Det viste seg imidlertid at Mjøen hadde kjørt utenom to porter i den tykke tåka, og han ble derfor diskvalifisert. 

## Referanser


## Litteratur
* 

## Eksterne lenker
*
3 Juno

**3 Juno** (symbol: ) er en hovedbelteasteroide. Den er navneopphavet til asteroidefamilien Juno. Den ble oppdaga den 1. september 1804 av Karl Ludwig Harding fra Lilienthal. Den er oppkalt etter den romerske gudinnen Juno.

## Referanser


## Eksterne lenker
* 
* Minor Planet Center – «Discovery Circumstances: Numbered Minor Planets»
Dubna (andre betydninger)

**Dubna** kan vise til:

*Dubna – en by i Moskva oblast i Russland
**Joint Institute for Nuclear Research – et stort internasjonalt forskningsinstitutt som ligger i byen Dubna
*Dubna (Volga) – ei elv i Russland, sideelv til Volga
*Dubna (Daugava) – ei elv i Latvia, sideelv til Daugava
5 Astraea

**5 Astraea** er en hovedbelteasteroide. Den ble oppdaga den 8. desember 1845 av Karl Ludwig Hencke fra Drezdenko.  Den er oppkalt etter den greske mytologiske skikkelsen Astraia – stjernejomfruen.

## Eksterne lenker
* 
* Minor Planet Center – «Discovery Circumstances: Numbered Minor Planets»
7 Iris

**7 Iris** er en hovedbelteasteroide. Den ble oppdaga den 13. august 1847 av John Russell Hind fra George Bishop's Observatory, Regent's Park. Den er oppkalt etter den greske gudinnen Iris.

## Eksterne lenker
* 
* Minor Planet Center – «Discovery Circumstances: Numbered Minor Planets»
Bokserne

**Bokserne**, eller **Selskapet for de rettskafne og harmoniske knyttnever** (kinesisk: 义和团, pinyin: *Yìhétuán*) var et hemmelig selskap grunnlagt i Pingyuan det nordøstre hjørnet av provinsen Shandong i Kina. De satte i gang bokseropprøret mot slutten av 1800-tallet, et opprør som opprinnelig hadde en innretning som godt kunne ha rammet Qing-dynastiets styre, men som snart fokuserte på å utradere alt utenlandsk, inklusive den kristne religion, fra Kina. Bokserne begynte sine herjinger i Shandong, men spredte seg etterhvert over flere provinser, og særlig i Zhili. 

Grunnen til at bokserne ikke ble noen fare for Qing-regimet synes å ha vært manipulative grep fra krefter innen keiserhoffet, slik at boksere og i alle fall store segmenter innen de keiserlige militærstyrker stod sammen om et program som gikk ut på å støtte Qing-regimet og knuse alt utenlandsk.

Opprøret slo feil etter intervensjon fra åttenasjonsalliansen bestående av syv vestmakter og Japan. 

## Litteratur
*Joseph W. Esherick: *The Origins of the Boxer Uprising*, Berkeley: University of California Press, 1987. ISBN 0520064593
Dubna (Volga)

**Dubna** (russisk: Дубна) er ei elv i Vladimir og Moskva oblast i Russland. Den er ei høyre sideelv til Volga. Elva er 167 kilometer lang og har et nedbørfelt på . Den største sideelva er Sestra. 

Ved samløpet med Volga ligger byen Dubna.

## Referanser


## Eksterne lenker
*
10 Hygiea

**10 Hygiea** er en hovedbelteasteroide. Den er navneopphavet til asteroidefamilien Hygiea. Den ble oppdaga den 12. april 1849 av Annibale de Gasparis fra Osservatorio Astronomico di Capodimonte. Den er oppkalt etter den greske gudinnen Hygiea.

## Referanser


## Eksterne lenker
* 
* Minor Planet Center – «Discovery Circumstances: Numbered Minor Planets»
13 Egeria

**13 Egeria** er en hovedbelteasteroide. Den ble oppdaga den 2. november 1850 av Annibale de Gasparis fra Osservatorio Astronomico di Capodimonte.

Den er oppkalt etter en nymfe som ifølge legenden var den romerske kongen Numa Pompilius' rådgiver og make.

## Eksterne lenker
* 
* Minor Planet Center – «Discovery Circumstances: Numbered Minor Planets»
Brasils Grand Prix 2006

**Brasils Grand Prix 2006** var et Formel 1-løp arrangert 20. oktober – 22. oktober 2006 på Autódromo José Carlos Pace i São Paulo, Brasil. Det var det attende og avsluttende løpet i Formel 1-sesongen 2006.

Felipe Massa vant foran Fernando Alonso og Jenson Button. Massa ble den første brasilianeren til å vinne Brasils Grand Prix siden Ayrton Senna vant i 1993.

## Rapport
Det ble som ventet stor dramatikk i Brasil, men til tross for fantastisk kjøring av både Massa og Schumacher holdt Renault og Fernando Alonso hodet kaldt.

Alles øyne var imidlertid rettet mot Michael Schumacher, selv om sjansen for at han skulle bli verdensmester imidlertid var svært liten. Det meste så bra ut da lampene slukket, Schumacher tok noen plasser allerede i starten og fortsatte å passere biler mens Felipe Massa bare dro i fra foran.

De to Williams-førerne Mark Webber og Nico Rosberg kolliderte med hverandre, men begge fortsatte imidlertid, Webber uten bakvinge og Rosberg uten frontvinge. Etter noen svinger satte Rosberg bilen kraftig i dekkbarrieren, med påfølgende sikkerhetsbil på banen. 

Schumacher tok igjen Giancarlo Fisichella, og på slutten av rettstrekket kom han seg forbi, men like etterpå viste det seg at han hadde fått en punktering. Han måtte slå kraftig av på farten og en rekke førere passerte tyskeren. Men med nærmest kirurgisk presisjon fant han raskere veier rundt banen gjennom hele løpet og passerte de fleste av bilene foran som om de hadde fått blåflagg. Opphentingen toppet seg da han passerte Kimi Räikkönen og tok fjerdeplassen. Finnen ga på ingen måte mer rom enn han måtte, men nok til at Schumacher kom forbi.

Imidlertid var Fernando Alonso og Renault sikkerheten selv. Og 20 sekunder bak Massa rullet Fernando Alonso inn til sitt andre verdensmesterskap.

På pressekonferansen takket Fernando Alonso Schumacher for det han har gitt Formel 1 – og sa at det var spesielt å ha blitt verdensmester mens tyskeren fortsatt var aktiv.

Dette var det siste løpet med Michelin som dekk leverandør, og det foreløpig siste løpet for Cosworth-motorer.

## Klassifisering
### Kvalifisering

### Løpet

**Noter til tabellen:**
# Dette var det siste Formel 1-løpet for Tiago Monteiro, Robert Doornbos og Pedro de la Rosa, og det siste løpet til  Michael Schumacher til han gjorde comeback i 2010.

## Eksterne lenker
*
Det forente instituttet for kjerneforskning

**Det forente instituttet for kjerneforskning** (russisk:  *Obedinjonnyj institut jadernykh issledovanij*, engelsk: ) i Dubna (120&nbsp;km nord for Moskva) i Russland, er et internasjonalt forskningssenter for kjernefysisk vitenskap. Det omfatter rundt 1000 vitenskapsfolk fra atten land: (Armenia, Aserbajdsjan, Belarus, Bulgaria, Cuba, Tsjekkia, Georgia, Kasakhstan, Moldova, Mongolia, Nord-Korea, Polen, Romania, Russland, Slovakia, Ukraina, Usbekistan, Vietnam), så vel som fremstående og velkjente vitenskapsfolk fra UNESCO, CERN, CLAF, Frankrike, Tyskland, Italia og USA.

Instituttet har for tiden sju laboratorier, hver med sin egen spesialisering: teoretisk fysikk, partikkelfysikk (høyenergifysikk), tung-ionefysikk, kondensert materie-fysikk, kjernereaksjoner, nøytronfysikk og informasjonsteknologi. Instituttet har også en avdeling for studier innen stråling og radiobiologisk forskning, samt andre ad hoc eksperimentelle fysikkeksperimenter.

De fremste forskningsinstrumentene er en nuklotron superledende partikkelakselerator (partikkelenergi: 7 GeV), tre isokroniske syklotroner (120, 145, 650 MeV), en fasotron (680 MeV) og en synkrofasotron (4 GeV). Instituttet har også en hurtig-puls nøytronreaktor (1500MW puls) med nitten tilknyttede instrumenter som mottar nøytronstråler.

Instituttet ble opprettet 26. mars 1956 med basis i to forskningsinstitutter til Det sovjetiske vitenskapsakademi: *Institutt for kjernefysiske problemer* og *Det elektrofysiske laboratorium*. 

Grunnstoffer som er oppdaget ved *JINR*: rutherfordium (1964), seaborgium (1974), bohrium (1976), flerovium (1999), livermorium (2001), nihonium (2004), moscovium (2004), oganesson (2006), tenness (2010).

## Eksterne lenker
*
Atna Idrettslag

**Atna Idrettslag** er et idrettslag fra Atna i Stor-Elvdal med rundt 100 medlemmer. Idrettslaget driver blant annet med fotball, friidrett og skiidrett.

Fritjof Loen fra Atna IL har en sølv og to bronse i VM i Telemark (1994, 1997 og 1999). Oskar Stenbakken er daglig leder for idrettslaget.
## Referanser


## Eksterne lenker
* Nettside hos KlubbenOnline
Kvantitetsteorien

**Kvantitetsteorien** er en gammel teori om prisnivå og inflasjon med røtter tilbake til 1500-tallet. Da ble det oppdaget at stor innførsel av gull og sølv til Spania fra Amerika førte til prisstigning. Det ble forklart med at den store tilgangen på sølv og gull førte til økning i myntproduksjonen og større sirkulasjon av penger.

En slik sammenheng mellom pengemengde og prisnivå kan illustreres ved hjelp av kvantitetsligningen:

Kvantitetsteorien bygger på forutsetningen om pengenøytralitet.

M*V=P*Y

M = sirkulerende pengemengde målt i kroner
P = prisindeks
Y = reelt BNP
Produktet av P og Y er nominelt BNP
V = nominelt BNP dividert på pengemengden

V=PY/M

V kalles for inntektsomløpshastigheten til penger. Den uttrykker hvor mange inntektskroner som hver krone i pengemengden i gjennomsnitt finansierer i løpet av et år. En høy V betyr at pengene sirkulerer raskt i økonomien. Inntektsomløpshastigheten = omløpshastigheten.

## Historisk bakgrunn og utvikling
Formuleringen av kvantitetsteorien tilskrives vanligvis Jean Bodin (1568). Imidlertid finner man en eldre formulering hos Martín de Azpilcueta (1556), fra Salamancaskolen. Men finner også ansatser hos Nikolaus Kopernikus. Den første *fullstendige* formulering av kvantitetsteoriens vesentlige elementer stammer fra den engelske filosof John Locke, som bygget på Bodin og introduserte begrepet *[[omløpshastighet (økonomi)|omløpshastighet]]* og la vekt på at pengenes natur som byttemiddel var oppstått ut av konvensjon (i pakt med Aristoteles). 

Senere ble konseptet uttrykt i en forenklet form av David Hume. 

Økonomen Irving Fisher grep senere fatt i konseptet og forbedret det («The Purchasing Power of Money»; 1911). En viktig representant for en mer moderne utgave av teorien er den amerikanske økonomen Milton Friedman.

## Litteratur
* Fisher Irving, The Purchasing Power of Money, 1911 
* Friedman, Milton  (1987). “quantity theory of money”, *[[The New Palgrave: A Dictionary of Economics]]*, v. 4, pp.&nbsp;3–20. Abstract. Arrow-page searchable preview at John Eatwell et al.(1989), *Money: The New Palgrave*, pp.&nbsp;1–40.
* Laidler, David E.W. (1991). *The Golden Age of the Quantity Theory: The Development of Neoclassical Monetary Economics, 1870-1914*. Princeton UP. Description and review.
* Mises, Ludwig Heinrich Edler von; *Human Action: A Treatise on Economics* (1949), Ch. XVII “Indirect Exchange”, §4. “The Determination of the Purchasing Power of Money”.
* Humphrey, Thomas M., The Quantity Theory of Money: Its Historical Evolution and Role in Policy Debates (1974). FRB Richmond Economic Review, Vol. 60, May/June 1974, pp. 2-19. Available at [SSRN: http://ssrn.com/abstract=2117542]
Aurdal/Leira Fotballklubb

**Aurdal/Leira Fotballklubb** er et fotballag fra Innlandet.

Fotballspilleren Morten Bakke ble «oppdaget» i Aurdal/Leira.

## Tabellen 2011

## Referanser


## Eksterne lenker
* 
* Nettside hos KlubbenOnline
Kystmuseet Øygarden

**Kystmuseet i Øygarden** er et kulturhistorisk museum for kystkulturen i Vestland, beliggende i Øygarden kommune.

Museet er et økomuseum som tar vare på og formidler historien om natur og kulturminner. 

Selve hovedbygningen er ment å gi assosiasjoner til de store sjøhusene og ligger ved den gamle dampskipskaia i Ovågen. Her finner man kafé, utstillinger og auditorium som viser kulturhistoriske filmer.

Museet har flere naust og en stor saltebu fra tiden det var et rikt sildefiske på Vestlandet. Ved museet ligger et særegent sjøbruksmiljø med over 20 forskjellige sjøhus og naust.

## Eksterne lenker
* Kystmuseets hjemmesider
Susana Baca

**Susana Baca de la Colina** (født 24. mai 1944) er en peruansk kvinnelig sangerinne. Hun er etterhvert blitt en dominant stemme i musikkgenren verdensmusikk. Baca er også kjent som en av de som oppfant *la musica criolla*, hvor den spanske boleroen blandes med afrikansk blues. Susana bor i Perus hovedstad Lima, men reiser mye rundt i verden og avholder konserter.

## Referanser


## Eksterne lenker
* 
* 
*
Atna (elv)

**Atna** er en elv i Innlandet.

Elvens fjerneste kilde er Verkilsdalsvatn i Rondane, og samlet lengde er 97 kilometer. Halvparten av Rondane nasjonalpark ligger innenfor Atnas nedbørfelt. Berggrunnen er næringsfattig sparagmitt, og elva er da også næringsfattig. Det er likevel store verneverdier knyttet til vassdraget, særlig i øvre deler. Her er det mektige morene- og breelvavsetninger. Fra nasjonalparken renner elva nordøstover gjennom Dørålen landskapsvernområde, før den vender sørover mot Atnsjøen. Sju kilometer ovenfor Atnsjøen renner elva inn i Atnsjømyrene naturreservat. Her er verneformålet å ta vare på et myrkompleks i naturtilstand. Selv om dette er jordvannsmyrer, er det en artsfattig vegetasjon på grunn av den næringsfattige berggrunnen. Området har likevel et rikt fugleliv, med blant annet hekkende trane samt mange ande- og vadefugler.

Vassdraget ble i 1986 vernet mot kraftutbygging i Verneplan III for vassdrag. Atna ble valgt som naturfaglig referansevassdrag, der forskere følger de naturlige prosesser i et økosystem som er lite påvirket av inngrep.

Elva får tilløp fra følgende sideelver:
*Hira – 3&nbsp;km vest for Atna
*Storbekken – øst for Mogrenda
*Setninga – vest for Mogrenda
**Vulua – i Setningen sørøst for Enden
**Snødøla – i Setningen sør for Enden
*Blankgryta – ved Grytdalen
*Storgryta – ved Trøbua
*Stormyldingi – ved Straumbu

Elva munner ut i Glomma ved tettstedet Atna.

## Referanser
Liste over Oslo og Akershus’ fylkesmenn

**Liste over Oslo og Akershus' stiftamtmenn og fylkesmenn** begynner i 1813 og slutter i 2018. De tre fylkesmannsembetene i Østfold, Oslo og Akershus og Buskerud ble slått sammen 1. januar 2019.

Valgerd Svarstad Haugland var den siste fylkesmann i Oslo og Akershus. Hun startet i embetet 1. desember 2011 og fortsatte som den første fylkesmann i Oslo og Viken fra 1. januar 2019.
## Amtmenn og fylkesmenn

## Stiftsamtmenn
Embetet som stiftsamtmann i Akershus stiftamt fulgte i mange perioder embetet som amtmann i Akershus. Ved kongelig resolusjon ble det i 1842 bestemt at stiftsamtmannen skulle være amtmann over bykommunen Kristiania, mens amtmannen i Akershus skulle ha amtmannsrollen overfor det øvrige Akershus fylke.

## Fotnoter og referanser

## Kilder
* World statesmen, worldstatesmen.org
* Fylkesmannboka, regjeringen.no
*
Atna

**Atna** er en tettbebyggelse i Stor-Elvdal kommune i Innlandet. Atna ligger der elva Atna renner ut i Glomma. Riksvei 3 og Rørosbanen går gjennom stedet. Ved Atna stasjon har den lille tettbebyggelsen vokst fram. Atna hengebru forbinder de to sidene av Glomma. Atneosen er et alternativt navn på stedet, og kirken, som ligger ved Atnas utløp i Glomma, heter Atneosen kirke. 

Atna flyplass ble bygget i 1960-årene. Flystripen ligger nær Atna Bryggeri. Selv om rutetrafikk ikke er nær forestående så blir den 500 meter lange grusstripen godt vedlikeholdt av lokale krefter. I den senere tiden har stedet tiltrukket seg en viss interesse fra kulturinteresserte piloter.

Glopheim Kafé er den eneste kafe i landet som er fredet av Riksantikvaren. Her er interiøret uforandret siden oppstarten på 1950-tallet. Det serveres retter fra lokal kokekunst og øl av forskjellige typer fra Atna Bryggeri.

Atna Idrettslag har rundt 100 medlemmer. 

Nærmeste overnattingssted er Atna Camping.

## Referanser
16 Psyche

**16 Psyche** er en hovedbelteasteroide. Den ble oppdaga den 17. mars 1852 av Annibale de Gasparis fra Osservatorio Astronomico di Capodimonte i Napoli. Den er oppkalt etter den greske mytologiske skikkelsen Psyke.

## Eksterne lenker
* 
* Minor Planet Center – «Discovery Circumstances: Numbered Minor Planets»
18 Melpomene

**18 Melpomene** er en hovedbelteasteroide. Den ble oppdaga den 24. juni 1852 av John Russell Hind fra George Bishop's Observatory, Regent's Park i London. den er oppkalt etter musen Melpomene fra gresk mytologi.

## Eksterne lenker
* 
* Minor Planet Center – «Discovery Circumstances: Numbered Minor Planets»
12 Victoria

**12 Victoria** er en hovedbelteasteroide. Den ble oppdaga den 13. september 1850 av John Russell Hind fra George Bishop's Observatory, Regent's Park. Offisielt oppkalt etter den romerske gudinnen Victoria, i tråd med tradisjonen med å gi asteroider navn etter mytologiske kvinneskikkelser. Navnevalget vakte reaksjoner siden det ble sett som en snikoppkalling etter den britiske dronning Victoria, men ble likefullt akseptert.

## Eksterne lenker
* 
* Minor Planet Center – «Discovery Circumstances: Numbered Minor Planets»
21 Lutetia

**21 Lutetia** er en hovedbelteasteroide. Den ble oppdaga den 15. november 1852 av Hermann Mayer Salomon Goldschmidt fra Observatoire de Paris i Paris. Lutetia er det klassiske latinske navnet på Paris.

## Eksterne lenker
* 
* Minor Planet Center – «Discovery Circumstances: Numbered Minor Planets»
25 Phocaea

**25 Phocaea** er en hovedbelteasteroide. Den ble oppdaga den 6. april 1853 av Jean Chacornac fra Observatoire de Marseille i Marseille. Den er oppkalt etter Marseilles greske moderby Fokaia, i dag Foça i Tyrkia.

## Eksterne lenker
* 
* Minor Planet Center – «Discovery Circumstances: Numbered Minor Planets»
1337 Gerarda

**1337 Gerarda** er en hovedbelteasteroide. Den ble oppdaget den 9. september 1934 av Hendrik van Gent fra Union Observatory i Johannesburg.

## Eksterne lenker
* 
* Minor Planet Center – «Discovery Circumstances: Numbered Minor Planets»''
Sigve Aspelund

**Sigve Aspelund** (født 21. oktober 1974 i Oslo) er en norsk fotograf. 

Aspelund er utdannet på linjen for fotografi og kommunikasjon i Skjeberg og har arbeidet profesjonelt siden 1997.

## Priser
* Gullblyanten: Sølv – Jotun Strax(1999)
* Gullblyanten: Diplom – Husbanken (2000)
* Gullblyanten: Diplom – IKEA (2000)
* Gullblyanten: Diplom – Libresse (2000)
* Fagpresseprisen: Bronse – Godt Norsk (2000)
* VG-Konkurransen: Gull (2000)
* Cannes, short list: Intersport (2001)
* Gullblyanten: Diplom – Intersport (2001)
* Gullblyanten: Diplom – Cupido (2001)
* Gullblyanten: Diplom – Teddys softbar (2002)
* Gullblyanten: Diplom – Cupido (2002)
* Gullblyanten: Diplom – Rimi (2002)
* Gullblyanten: Gull utendørs – Cupido (2002)
* Gullblyanten: Gull JCDeacaux utendørs – Cupido (2002)

## Bøker
* *Tørst* (2001) – Kagge Forlag
26 Proserpina

**26 Proserpina** er en hovedbelteasteroide. Den ble oppdaga den 5. mai 1853 av Karl Theodor Robert Luther fra Sternwarte Bilk i Düsseldorf. Den er oppkalt etter den romerske gudinnen Proserpina.

## Eksterne lenker
* 
* Minor Planet Center – «Discovery Circumstances: Numbered Minor Planets»
31 Euphrosyne

**31 Euphrosyne** er en hovedbelteasteroide som ble oppdaget den 1. september 1854 av James Ferguson fra United States Naval Observatory i Washington. Den er oppkalt etter den greske mytologiske skikkelsen Evfrosyne.

## Eksterne lenker
* 
* Minor Planet Center – «Discovery Circumstances: Numbered Minor Planets»
Nicaraguaciklide

**Nicaraguaciklide** er en art i gruppen ciklider. Den er en tropisk ferskvannsfisk som finnes i Mellom-Amerika, fra Nicaragua til Costa Rica, blant annet i Nicaraguasjøen.
Den lever i innsjøer.

Hannen blir opptil 16,5&nbsp;cm lang, hunnen ca. 10&nbsp;cm. Nicaraguaciklide har en svart stripe langs siden, med en stor svart flekk midtveis. Den har mange mørke flekker på finnene, og rød kant på ryggfinnen. Begge kjønn har gull- til kopperfarget kropp og iriserende grønnblått hode.

Nicaraguaciklide har ingen kommersiell verdi som matfisk, men er utbredt i akvariehandelen.

## Eksterne lenker
* 
*
Julian Francis

**Julian Wentworth Francis** (født 31. oktober 1946) er en bahamansk økonom. 

Han var sentralbanksjef for Bahamas' sentralbank fram til juni 2005, da Wendy Craigg overtok denne stillingen. Han gikk da til en lederstilling i Bahamas' havnemyndigheter. Francis begynte hos sentralbanken 1. juli 1993, og var sentralbanksjef fra 1997. 

I 2000 utnevnte dronningen av Bahamas Francis til kommandør (CBE) av Order of the British Empire for innsats for finansnæringens vekst og utvikling.

## Referanser
29 Amphitrite

**29 Amphitrite** er en hovedbelteasteroide. Den ble oppdaga den 1. mars 1854 av Albert Marth fra George Bishop's Observatory, Regent's Park i London. Den er oppkalt etter den greske gudinnen Amfitrite.

## Eksterne lenker
* 
* Minor Planet Center – «Discovery Circumstances: Numbered Minor Planets»
36 Atalante

**36 Atalante** er en hovedbelteasteroide. Den ble oppdaga den 5. oktober 1855 av Hermann Mayer Salomon Goldschmidt fra Observatoire de Paris i Paris. Den er oppkalt etter den greske mytologiske skikkelsen Atalanta.

## Eksterne lenker
* 
* Minor Planet Center – «Discovery Circumstances: Numbered Minor Planets»
James H. Smith

**James H. Smith** er en bahamansk økonom. 

Han var sentralbanksjef for Bahamas' sentralbank fra 1987 til 1997, da Julian Francis overtok stillingen.

Smith er i dag finansminister på Bahamas. Han ble innviet 6. mai 2002. Han har jobbet i finansdepartementet også tidligere; han hadde stilling som *permanent secretary* der fram til 1986 da han begynte i sentralbanken. 

Fra 1997 var han Bahamas' forhandlingsleder i diskusjonene rundt Free Trade Area of the Americas. 

## Eksterne lenker
* Pressemelding om innvielsen som finansminister.
* Lengre intervju med James H. Smith
* Smiths tale til Bahamas' folk 2 uker etter tiltredelsen som finansminister
Rødnesetetra

:*Bør ikke forveksles med sin nære slektning [[rødmunntetra]] (Hemigrammus bleheri).*

**Rødnesetetra** er en art i gruppen *[[Hemigrammus]]*. 
Det er en liten, torpedoformet ferskvannsfisk. Denne tetra-arten har en sølvaktig grunnfarge, noen individer har et grønnaktig skjær. Hodet har en dyp rød farge. 
Den finnes i nedre deler av Amazonas og Orinoco, og trives i bløtt, surt vann med et temperatur på 24-33&nbsp;°C.

## Eksterne lenker
* 
*
42 Isis

**42 Isis** er en hovedbelteasteroide. Den ble oppdaga den 23. mai 1856 av Norman Robert Pogson fra Radcliffe Observatory i Oxford. Den er oppkalt etter den egyptiske gudinnen Isis.

## Eksterne lenker
* 
* Minor Planet Center – «Discovery Circumstances: Numbered Minor Planets»
Hemigrammus

* se teksten

***Hemigrammus*** er en gruppe karpelakser.
Alle artene er ferskvannsfisker som lever i Sør-Amerika.
Gruppens taksonomi er ennå ikke helt avklart.

## Arter
* Glødebåndstetra
* *[[Hemigrammus aereus]]*
* *[[Hemigrammus analis]]*
* *[[Hemigrammus barrigonae]]*
* *[[Hemigrammus bellottii]]*
* *[[Hemigrammus boesemani]]*
* *[[Hemigrammus brevis]]*
* *[[Hemigrammus cayennensis]]*
* *[[Hemigrammus coeruleus]]*
* *[[Hemigrammus cupreus]]*
* *[[Hemigrammus cylindricus]]*
* *[[Hemigrammus elegans]]*
* *[[Hemigrammus falsus]]*
* *[[Hemigrammus gracilis]]*
* *[[Hemigrammus guyanensis]]*
* *[[Hemigrammus haraldi]]*
* *[[Hemigrammus hyanuary]]*
* *[[Hemigrammus iota]]*
* *[[Hemigrammus levis]]*
* *[[Hemigrammus luelingi]]*
* *[[Hemigrammus lunatus]]*
* *[[Hemigrammus mahnerti]]*
* *[[Hemigrammus marginatus]]*
* *[[Hemigrammus matai]]*
* *[[Hemigrammus maxillaris]]*
* *[[Hemigrammus megaceps]]*
* *[[Hemigrammus melanochrous]]*
* *[[Hemigrammus micropterus]]*
* *[[Hemigrammus microstomus]]*
* *[[Hemigrammus mimus]]*
* *[[Hemigrammus neptunus]]*
* *[[Hemigrammus newboldi]]*
* *[[Hemigrammus ocelifer]]*
* *[[Hemigrammus orthus]]*
* *[[Hemigrammus pretoensis]]*
* *[[Hemigrammus pulcher]]*
* *[[Hemigrammus rodwayi]]*
* *[[Hemigrammus schmardae]]*
* *[[Hemigrammus stictus]]*
* *[[Hemigrammus tridens]]*
* *[[Hemigrammus ulrey]]*
* *[[Hemigrammus unilineatus]]*
* *[[Hemigrammus vorderwinkleri]]*
* Rødmunntetra
* Rødnesetetra

## Eksterne lenker
*
Johan Peter Trøite

**Johan Peter Trøite** (1880–1977) var en norsk politiker og gårdbruker. Han var stortingsrepresentant for Nord-Trøndelag 1934–1935 og 1937–1945 og ordfører i Hegra, som representant for Venstre.

## Familie og bondeyrke
Han vokste opp på Trøytassanden (Østre Trøyta) i Hegra som sønn av Nils Hegre og Randi Bjørngård. Han gikk folkehøyskole og landbruksskole, hadde også et opphold ved Norges landbrukshøgskole, og overtok gården etter foreldrene.

Trøite var en interessert gårdbruker, som i tillegg til sine mange offentlige gjøremål sørget for å nydyrke og kjøpe skog til gården.

Han giftet seg med Anna Oline Flå og fikk fem barn med henne. De overdro gården til sin eldste sønn Nils i 1947. En annen sønn, Rolf Trøite, ble lensmann i Stjørdal. Tidligere fylkesleder i Nord-Trøndelag bondelag Jon Trøite og SV-politiker Jostein Trøite er noen av Johan Peter Trøites barnebarn.

## Samfunnsengasjement
Johan Peter Trøite kom fra et miljø der folkehøyskolebevegelsen stod sterkt, og han var en sterk talsmann for målsak og avholdssak. Han skrev i mange år for venstreavisene *[[Nidaros (avis)|Nidaros]]* og *[[Stjørdalens Blad]]*. Han var også engasjert i idrett.

Trøite var med på å kjøpe fallrettigheter og bygge ut kraftverk i Ulstadfossen. Kraftverket ble senere overtatt av Hegra kommunale elektrisitetsverk, der Trøite ble styreformann og driftsbestyrer. Han satt også i en komité som forberedte dannelsen av Nord-Trøndelag Elektrisitetsverk (NTE) i 1919. Han ble styremedlem i både elektrisitetsverket og tresliperiet i Follafoss.

Trøite ble første gang valgt inn i herredsstyret i Hegra i 1916, og etter valget i 1919 ble han også medlem av formannskapet. Han ble første gang valgt til herredsstyret ved flertallsvalg, deretter i to perioder på jordbrukerlister, fra 1925 på Venstres liste. Trøite var bygdas ordfører fra 1938 til han ble avsatt av NS-styresmaktene under okkupasjonen, men ordfører på nytt etter frigjøringen i 1945. Han ble også valgt til formann i fylkestinget (fylkesordfører) og avrundet sitt politiske virke.

Trøite var vara til Stortinget i periodene 1925–1927 og 1934–1936. Han møtte første gang våren 1931. Da Torgeir P. Lund døde i mai 1934, møtte Trøite fast så lenge Håkon Five var statsråd. Ved stortingsvalget i 1936 ble Trøite valgt inn på fast stortingsplass. Han var medlem av Stortingets landbrukskomité til han gikk ut av Stortinget i 1945.

## Referanser


## Eksterne lenker
* 
*
47 Aglaja

**47 Aglaja** er en hovedbelteasteroide. Den ble oppdaga den 15. september 1857 av Karl Theodor Robert Luther fra Sternwarte Bilk i Düsseldorf. Den er oppkalt etter den greske gratien Aglaia.

## Eksterne lenker
* 
* Minor Planet Center – «Discovery Circumstances: Numbered Minor Planets»
Atari 7800

**Atari 7800** er en spillkonsoll utgitt av Atari i juni 1986. Den var laget for å erstatte den lite vellykkede Atari 5200 og for å ta igjen tapte markedsandeler fra Nintendo og Sega. Atari fikset alle manglene på Atari 5200 med denne konsollen; Den har enkle, digitale joysticker, er bakoverkompatibel med Atari 2600 og kostet $140 ved lansering.

## Tekniske spesifikasjoner
* CPU: Modifisert versjon av 6502-prosessoren (som i originalversjon var å finne i 5200 og 2600)
** Frekvens: 1.79&nbsp;MHz
* RAM: 4 KB
* Grafikk: MARIA custom graphics controller
** Oppløsning: 160x240 og 320x240
** Fargepalett: 25 farger samtidig, av 256 mulige farger
** Frekvens: 7.16&nbsp;MHz
* Lyd: TIA lydchip, som også ble brukt i 5200 og 2600

## Eksterne lenker
* AtariAges side om Atari 7800 
* Atari Museums side om Atari 7800
Atari 5200

**Atari 5200 SuperSystem**, eller bare **Atari 5200**, er en spillkonsoll utgitt i 1982 av Atari som en erstatter for Atari 2600. Atari 5200 ble laget for å konkurrere med Matell Intellivision, men endte med å konkurrere med ColecoVision kort etter utgivelsen.

Konsollen var basert på Ataris 8-bitsdatamaskiner (400/800) og maskinvaren var nesten identisk. Av flere grunner (blant annet manglende tastatur) virket ikke programvare laget for det ene systemet automatisk på det andre.

## Eksterne lenker
* AtariAges side om Atari 5200
Adsubia

**Adsubia** (på valensiansk **L'Atzútiva**) er en kommune i *comarcaet* Marina Alta nord i Alicante-provinsen i den autonome regionen Comunidad Valenciana i Spania.

Kommunen er omsluttet av Pego-dalen. Nabokommunene er Villalonga og Oliva i nord; Oliva og *Pego* i øst; Vall de Gallinera og Villalonga i vest; og Vall de Gallinera og Pego i sør. 

## Befolkningsutvikling

## Referanser


## Eksterne lenker
* 
* Diputación de Alicante - Unidad de Documentación
Japans Grand Prix 2006

**Japans Grand Prix 2006** var et Formel 1-løp arrangert 6. oktober – 8. oktober 2006 på Suzuka Circuit i Suzuka, Japan. Det var det syttende løpet i Formel 1-sesongen 2006.

## Rapport
Felipe Massa startet løpet fra pole, men Michael Schumacher tok over ledelsen etter tre runder. Schumacher var på vei til seier og en ubestridt ledelese i førermesterskapet med bare 1 løp igjen. På runde 37, sviktet motoren til Schumacher  og Fernando Alonso kunne vinne løpet foran Felipe Massa på andre og teamkollega Giancarlo Fisichella på tredje. Dette var den siste seieren til Michelin som dekkleverandør.

## Klassifisering
### Kvalifisering

### Løpet

## Eksterne lenker
*
49 Pales

**49 Pales** er en hovedbelteasteroide. Den ble oppdaga den 19. september 1857 av Hermann Mayer Salomon Goldschmidt fra Observatoire de Paris i Paris. Den er oppkalt etter den romerske gudinnen Pales.

## Eksterne lenker
* 
* Minor Planet Center – «Discovery Circumstances: Numbered Minor Planets»
Agost

**Agost** er en by og kommune i Alicante-provinsen i den autonome regionen Comunitat Valenciana i Spania, om lag 18 km fra Alicante, provinsens hovedstad. I motsetning til byene langs Costa Blanca ligger Agost relativt langt fra Middelhavet, og har derfor ikke Agost blitt påvirket av masseturismen i samme grad som byene på Costa Blanca. Agost har derfor i større grad beholdt sin lokale karakter.

Inntil 1960-årene var Agosts økonomi hovedsakelig basert på keramikkproduksjon og landbruk. I dag er det fleste keramikkverkstedene lagt ned eller omgjort til fabrikker som produserer byggelementer. Det er fremdeles 11 keramikkverksted i drift i byen; seks av dem driver fortsatt med tradisjonelt pottemakeri. Jordbruk består som en inntektskilde nummer to for mange familier i Agost.

## Befolkningsutvikling

## Severdigheter
* Kirken *(San Pedro Apóstol)*
* Keramikkmuseet Centro Agost,
* *Ermita de Santa Justa y Rufina*, bygget 1821 
* Slottsruinene *Castillo Árabe*

## Fiestaer
* Santísima Virgen de la Paz (15. – 24. januar)
* Fiestas de Moros y Cristianos (slutten av juni)
* Fiestas de Santa Justa y Rufina (uken rundt 19. juli) 
* Fiestas de San Roque  (16. august)
* Fiestas de San Ramón (slutten av august og begynnelsen av september) 
* Danses del Rei Moro  (8. desember)

## Referanser


## Eksterne lenker
* 
* Centro Agost: Keramikkmuseet
* Universitetet i Alicante: informasjon om keramikkmuseet på engelsk
* Privat nettside om Agost
Jernvognen

***Jernvognen*** er en norsk kriminalroman første gang utgitt på Aschehoug forlag i 1909. Den er skrevet av Sven Elvestad under pseudonymet Stein Riverton.

I romanen opptrer Rivertons detektivhelt Asbjørn Krag på et sommerlig badested på en stor øy som ikke blir nærmere navngitt eller stedfestet (muligens tenkt å være et sted på Sørlandet, siden det er beskrevet som "her nede" i forhold til hovedstaden). På øya er det en slette der en tidligere eier av gården Gjærnes skal ha kjørt seg ihjel i en besynderlig «jernvogn» minst hundre år før handlingen i romanen utspiller seg. Alltid siden heter det seg at lyden av den spøkelsesaktige jernvognen kan høres ute på sletten hvis det skal skje noe uhyggelig på Gjærnes, eller hvis noen skal dø.

Etter at det har inntruffet et mord i området, kan romanens jeg-forteller gang på gang høre en underlig metallisk dur ute fra sletten etter mørkets frembrudd. Om morgenen er det imidlertid ingen spor å finne på veiene.

*Jernvognen* har en ambisiøs og elegant intrige. Ifølge professor Willy Dahl er den et fortellerteknisk mesterverk fordi det er en fullkommen balanse mellom elementene i den. Forfatteren makter å føre leseren fullstendig på villspor ved å la ting skje som heller ikke drapsmannen forstår og som skremmer og forvirrer ham.

*Jernvognen* er oversatt til sytten språk og er fortsatt en av de største internasjonale suksessene Norge har hatt innen sjangeren.

Romanen er blitt gjenstand for et kriminalhørespill i Radioteatret i NRK og tolket som tegneserie av John Arne Sæterøy og Jason.

## Se også
* Jernvognen (hørespill)

## Eksterne lenker
* ''Jernvognen '', Aschehoug 1909 - Fulltekst på nb.no
* http://www.bokselskap.no/boker/jernvognen/tittelside
Suzuka Circuit

**Suzuka International Racing Course**, bedre kjent som **Suzuka Circuit**, er en racerbane i Suzuka i Japan. Den er en av de eldste og mest kjente racerbanene i Japan. Banen eies av Honda.

Banen ble designet av John Hugenholtz i 1963 som Hondas testbane. Den er en av veldig få racerbane som er formet som et åttetall. Med sitt unike layout, Suzuka Circuit er en stor test for førere og krever mye dyktighet. Den er sett på som en av de vanskeligste racerbanene i verden. Ikke desto mindre er banen veldig populær blant førere og tilskuere på grunn av sin utfordrende design.

Suzuka er en av de eldste gjenværende banene som blir kjørt. Det blir ofte kjørt som et av de siste løpene i Formel 1-sesongene, som ofte fører til at verdensmesterskap blir avgjort her.
## Eksterne lenker
*
FP-45 Liberator

**FP-45 Liberator** er en enkeltskuddspistol ifra USA

Amerikanerne ønsket en billig, enkel og kompakt pistol som kunne masseproduseres på kort tid. Den var tenkt brukt av motstandsbevegelsen i okkuperte soner under den andre verdenskrig. Våpenet ble produsert i store mengder og sluppet ifra fly over det okkuperte Europa. Hensikten var å ha et lite og kompakt skytevåpen som kunne være lett å skjule. 

## Design og produksjon
Pistolen ble designet i 1942 av *Inland Guide Lamp Manufacturing Division* hos General Motors Corporation i Ohio. Den ble ladet med kun en .45 ACP patron. Liberatorprosjektet tok ca. 6 mnd inklusiv 11 ukers produksjon, 300 arbeidere laget 1 million pistoler.

## Ytelse
Pistolen hadde ikke riflet løp og hadde dermed elendig presisjon, effektiv rekkevidde var ca. 8 meter.

## Eksterne lenker
* 
* The Liberator Pistol
* Bilder av Liberator
* The Liberator instruction sheet
Runhällen

**Runhällen** er et tettsted i Heby kommune i Uppsala län i landskapet Uppland i Sverige. I 2010 hadde tettstedet  innbyggere. Runhällen ligger cirka tolv kilometer nord for Heby.

## Referanser
Valskog

**Valskog** er et tettsted i Kungsör kommune i Västmanlands län i landskapet Västmanland i Sverige. I 2010 hadde tettstedet 694 innbyggere.

Valskog har en fotballklubb, Valskog IK, og turnforeningen Valskogs GF. Tidligere gikk E18 gjennom Valskog, men dette ble endret da motorveien mellom Köping og Arboga ble åpnet.

## Referanser


## Eksterne lenker
* Valskog IK
Follebu Fotballag

**Follebu Fotballag** er en fotballklubb stiftet i 1933. Den holder til i Follebu i Gausdal. Hjemmebanen er Follebu stadion. Laget rykket opp til 3. divisjon i 2007, og rykket ned igjen til 4. divisjon i 2010. Follebu spiller per 2022 i 5. divisjon.

## Tabellen

## Divisjonsutvikling

## Eksterne lenker
*
Strömsholm

**Strömsholm** er et tettsted i Hallstahammar kommune i Västmanlands län i landskapet Västmanland i Sverige. I 2010 hadde tettstedet 664 innbyggere.

Lengst i sør, ved Mälarstranden, ligger Strömsholms slott og Strömsholmsområdet som i dag er et hippologisk senter med blant annet årlige hestekonkurranser. Dette stammer fra det stutteriet som ble anlagt her i 1621 for å forsyne den svenske arméen med hester. Fram til 1968 hadde armeens skole for utdanning i ridning og kjøring her. Nå drives  Ridskolan Strömsholm helt i sivil regi. Her ligger det blant annet en internatskole/gymnas med rideopplæring, samt en filial av Sveriges lantbruksuniversitet med hippologiutdanning. I juni hvert år arrangeres her galoppløpet Svenskt Grand National og de populære Strömsholmstävlingarna.

## Natur
Området har en meget rik flora og et interessant fugle- og dyreliv. Dette gjelder også engene ved Ladugårdssjön, der store mengder sangsvaner, ender, gjess og vadefugler raster på vårtrekket. Bak Strömsholms slott finnes det ride- og turstier. 

## Referanser


## Eksterne lenker
* Strömsholm rideskole
Kolbäck

**Kolbäck** er et tettsted i Hallstahammar kommune i Västmanlands län i landskapet Västmanland i Sverige. Det ligger cirka seks kilometer sør for Hallstahammar. I 2010 hadde tettstedet  innbyggere.

## Referanser
Kolbu/KK Fotball

**Kolbu/KK Fotball**, er et fotballag fra Kolbu på Østre Toten. Klubben ble til som en følge av en sammenslåing mellom fotballavdelingene til Kolbu Idrettslag og Kolbukameratene Idrettslag.

Kolbu/KK rykket opp til 3. divisjon høsten 2014 etter og ha vunnet 2-0 over naborival FK Toten i direktesendt Grasrotkamp på TV 2 Sportskanalen.

## Tabellen
### Menn

### Kvinner

## Divisjonsutvikling

## Eksterne lenker
* Nettside hos KlubbenOnline
Den afrikanske unions flagg

**[[Den afrikanske union]]s flagg** ble lansert 31. januar 2010. Flagget ble valgt etter en konkurranse der alle afrikanske borgere kunne sende inn forslag, også borgere i diasporaen. AU-kommisjonen mottok 106 forslag fra 19 afrikanske land og 2 fra diasporaen. Vinnerforslaget ble utformet av Yadesa Bojia.

Flagget har en grønn bakgrunn, som symboliserer håp for Afrika. I sentrum av flagget er det afrikanske kontinent avtegnet, omkranset av 54 stjerner, som symboliserer unionens 54 medlemsland. Bak det afrikanske kontinentet er det en stor, hvit stjerne med armer som strekker seg ut til alle stjernene.

## Tidligere flagg
Tidligere brukte unionen et flagg som tok utgangspunkt i Den afrikanske unions emblem. Det bestod av en bred grønn horisontal stripe øverst, fulgt av et gullbånd. Deretter kom en bred hvit stripe med unionens emblem i midten, fulgt av et gullbånd og bredt grønn stripe nederst, i samme størrelse og forhold som de øverste. Fargene symboliserte følgende:

* Fargen grønn symboliserte afrikansk håp og strevet etter enhet
* Fargen gull sto for afrikansk velferd og en lys fremtid
* Fargen hvit representerte renheten i Afrikas ønske om virkelige venner rundt om i verden
* Fargen rød (i ringene i midten) sto for afrikansk solidaritet og blodsutgydelsen ved frigjøringen av Afrika

## Referanser

## Se også
* Pan-afrikanske farger

## Eksterne lenker
*  The African Union on its flag
Yeti (andre betydninger)

**Yeti** har flere betydninger:

* Yeti (band), et britisk rocke-band.
* Yeti (Bil), en bilmodell fra Škoda.
* Yeti (film), en italienske eventyrfilm fra 1977 (*Yeti – il gigante del 20. secolo*).
* Yeti (magasin), et am. musikk-mgasin.
* Yeti (Dungeons & Dragons), en skapning i rollespillet Dungeons & Dragons.
* Yeti (Doctor Who), en rase i *Doctor Who* universet.
* Yeti (selskap), et japansk videospill-selskap.
* Yeti Airlines, et flyselskap i Nepal.
* Yeti (figur), en tegneseriekarakter fra marvel.
* Yeti Cycles, et sykkelmerke og selskap med hovedkontor i Colorado.
Enkeltskuddspistol

**Enkeltskuddspistol** er en pistol som lades med en patron mellom hver avfyring. Den har normalt ingen våpenmagasin, og kan naturlig nok ikke avfyre halv- eller helautomatisk ild. 

Eksempel på enkeltskuddspistol er FP-45 Liberator.
Yeti

**Yeti**, eller **den avskyelige snømannen**, er en stor, menneskelignende, kryptozoologisk skapning som flere ganger er blitt påstått sett i Himalayas regioner Tibet og Nepal.

Mesteparten av det vitenskapelige miljøet avfeier yetiens eksistens som overtro. Enkelte mener det kan være snakk om en uoppdaget bjørneart. I 2017 analyserte forskere DNA til ni levninger som hadde blitt hevdet å komme fra en Yeti-er. Åtte av prøvene viste seg å komme fra bjørner, mens den niende var fra en hund.

## Se også
* Bigfoot

## Referanser
Kärsta och Bredsdal

**Kärsta och Bredsdal** er et tettsted i Västerås og Enköping kommuner i Västmanlans- og Uppsala län i landskapene Västmanland og Uppland i Sverige. I 2010 hadde tettstedet 261 innbyggere, hvorav 31 i Enköping kommune og 230 i Västerås kommune. 

## Referanser
Tidö-Lindö

**Tidö-Lindö** er et tettsted i Västerås kommune i Västmanlands län i landskapet Västmanland i Sverige. Tettstedet ligger på ei øy med samme navn i innsjøen Mälaren. I 2010 hadde tettstedet  innbyggere. 

## Referanser


## Eksterne lenker
* Hjemmeside for Tidö-Lindö Samfällighetsförening
Krypton (fiktiv planet)

I tegneserien og filmene om Superman er **Krypton** den planeten han ble født på. Krypton skal ha sirklet rundt en rød sol ved navn Rao. Supermann fikk sine spesielle krefter da han ble overført til Jorden med dens gule sol. Kryptonesernes anatomi gjorde det mulig å absorbere stråling fra solen, som ville resultere i overmenneskelige krefter med riktig type stråling. Under Kryptons eldgamle røde sol var kryptoneserne uten superkrefter, siden strålingen fra denne var på et lavt nivå. Men strålingen fra Jordens unge, gule sol var tilstrekkelig.

Supermans far, vitenskapsmannen Jor-El, innså at planeten stod i fare for å eksplodere, men klarte ikke å overbevise andre om faren før det var for sent. Like før katastrofen la han sin lille sønn Kal-El (den senere Superman) i et romskip og sendte ham til Jorden så han kunne vokse opp der.

I den første av Supermann-filmene med Christopher Reeve ble Krypton skildret som en gold, isdekket verden, mens tegneseriene snarere hadde fremstilt planeten som en frodig verden.
Yeti (film)

***Yeti*** (originaltittel: *Yeti – il gigante del 20. secolo*) er en italienske science fiction-fantasyfilm fra 1977 regissert av Gianfranco Parolini. Hovedrollene spilles av Antonella Interlenghi, Mimmo Craig, Jim Sullivan og Tony Kendall. Filmen handler om et forskerteam som finner en Yeti innefrosset i en stor isblokk ved Newfoundlands kyst. Etter å ha tinet den våkner omsider den enorme skapningen fra dvalen.

Filmen er også kjent under den engelsk tittelen *Yeti: The Giant of the 20th Century*.

## Handling
Professor Wassermann blir av industrimagnaten Morgan Hunnicut bedt om å lede en ekspedisjon for å studere den kjempemessige Yeti-skapningen som ble funnet innefrosset i en stor isblokk ved Newfoundlands kyst. Det professoren ikke vet er at Hunnicut har til hensikt å bruke den forhistoriske skapningen som et varemerke for sitt multinasjonale industrikonsern. Professoren tiner opp kjempen ved å henge ham opp i et helikopter, angivelig for å simulere atmosfæren på Yetiens hjemtrakter i Himalaya. Yetien våkner irritert til live, rømmer – og kidnapper Hunnicuts barnebarn Jane, og hennes stumme lillebror Herbie. Til tross for sin voldsomme fremtoning viser Yetien seg å være en følsom, ensom sjel på jakt etter en partner. I mellomtiden har ikke Hunnicut sløst bort tiden, og har på rekordtid satt i stand en gigantisk kampanje med yetien som merkevare. Yetien ledes tilbake til Toronto, der han blir hedret av en parade – før han blir stresset opp av blitslys, og skaper panikk. Etter en del herjinger i byen klarer Yetien til slutt å flykte til sikkerhet ut i villmarken.

## Om filmen
*Yeti* er en italiensk lavbudsjettfilm som har hentet en del inspirasjon fra *[[King Kong (1976)|King Kong]]*-filmen fra 1976. Effektene fremstår som halvkomiske og den har i ettertid blitt regnet som en filmkalkun.

## I rollene
(utvalg)
* Antonella Interlenghi –  Jane (kreditert som Phoenix Grant) 
* Mimmo Craig –  Yeti 
* Jim Sullivan –  Herbie 
* Tony Kendall –  Cliff Chandler 
* Edoardo Faieta –  Hunnicut (kreditert som Eddie Faye) 
* John Stacy –  Prof. Wassermann 
* Donald O'Brien –  Sgt. Stricker 
* Aldo Canti –  The Killer (kreditert som Al Canti) 
* Francesco D'Adda –  Secretary 
* Giuseppe Mattei –  Kowarsky 
* Claudio Zucchet –  Barto

## Referanser


## Eksterne lenker
*